stanford-oval/wikipedia huggingface dataset:
Vin Baker

| Vin Baker |
| --- | --- |
 Vin Baker vuonna 2001.
Henkilötiedot
Koko nimi:  Vincent Lamont Baker
Syntynyt: 23. marraskuuta 1971 (ikä 52)
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Pieni laitahyökkääjä
Pituus:  211 cm
Paino:  105 kg
NBA-varaus:  8. varaus 1993 (Milwaukee Bucks)
Pelaajaura
Yliopistojoukkueet
1989–1993:  Hartfordin yliopisto
Seurajoukkueet
1993–1997 1997–2002 2002–2004 2004–2005 2005 2005–2006 2006:  Milwaukee Bucks Seattle SuperSonics Boston Celtics New York Knicks Houston Rockets Los Angeles Clippers Minnesota Timberwolves
Maajoukkueet
2000:   Yhdysvallat
Valmennusura
:  Texas Southern University (apuv.) Milwaukee Bucks
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Sydney 2000 |  |  |
Vincent Lamont ”Vin” Baker (s. 23. marraskuuta 1971 Lake Wales, Florida) on yhdysvaltalainen uransa lopettanut koripalloilija ja nykyinen apuvalmentaja. Isona ja pienenä laitahyökkääjänä pelannut Baker tuli valituksi neljästi NBA:n tähdistöotteluun. Hän edusti 17 kautta kestäneellä urallaan Milwaukee Bucksia, Seattle SuperSonicsia, Boston Celticsiä, New York Knicksiä, Houston Rocketsia, Los Angeles Clippersiä ja Minnesota Timberwolvesia.
Baker pelasi myös Yhdysvaltain maajoukkueessa ja oli voittamassa olympiakultaa vuonna 2000.
Ura

Ennen ammattilaisuraansa Baker pelasi Hartfordin yliopiston joukkueessa. Milwaukee Bucks varasi hänet vuoden 1993 NBA:n varaustilaisuuden ensimmäisen kierroksen kahdeksannella valinnalla. Baker vietti seurassa neljä kautta ja teki parhaimmillaan kahdella viimeisellä kaudella keskimäärin 21 pistettä ottelua kohden. Hänet valittiin myös kolmesti peräkkäin NBA:n tähdistöotteluun vuosina 1995, 1996 ja 1997.
Ura > Seattle SuperSonics

Baker kaupattiin syyskuussa 1997 Seattle SuperSonicsiin, jossa hän pääsi pelaamaan ensimmäistä kertaa pudotuspeleissä, kun joukkueensa sijoittui toiseksi läntisessä konferensissa. Seattle eteni aina puolivälieriin asti, jossa se kärsi Los Angeles Lakersille tappion otteluvoitoin 4–1. Hän pelasi samalla kaudella myös neljännen kerran urallaan tähdistöottelussa. Kaudella 1998–1999 NBA:ssa oli työsulku, jonka vuoksi kausi kesti tavallista lyhyemmin. Samalla hän alkoi kärsimään alkoholiongelmista. Baker pelasi vielä kolme kautta Seattlessa, mutta ei yltänyt samalla tasolle, kuin aikaisemmilla kausina. Hän teki enää keskimäärin 12-16 pistettä kautta kohden.
Ura > Boston Celtics

22. heinäkuuta 2002 Baker kaupattiin yhdessä Shammond Williamsin kanssa Boston Celticsiin. Kausi Bostonissa oli yksi Bakerin uran huonoimmista kausista – hän teki vain 5,2 pistettä ottelua kohden. Hän kärsi kauden aikana alkoholin myötä paino-ongelmista lihoen yli 130-kiloiseksi. Baker myönsi myös itse kärsineensä alkoholiogelmista ja juoneensa humalanhakuisesti huonosti menneiden otteluiden jälkeen. Hän onnistui kauden aikana laihtumaan noin 113-kiloiseksi. Bakerin kausi Bostonissa jäi kuitenkin lyhyeksi, kun joukkueen valmentaja Jim O’Brien päätti aluksi hyllyttää Bakerin. Helmikuussa 2004 Baker sai potkut, kun hän ilmaantui joukkueen harjoituksiin alkoholin hajuisena.
Ura > New York Knicks

12. maaliskuuta 2004 Baker siirtyi vapaana pelaajana New York Knicksiin, jossa hän vietti puolitoistakautta. Jälkimmäisellä kaudellaan Baker pelasi joukkueen mukana neljännen kerran urallaan pudotuspeleissä, jossa Knicksin matka katkesi jo ensimmäiselle kierrokselle. Joukkue hävisi New Jersey Netsille otteluvoitoin 4–0.
Ura > Houston Rockets

24. helmikuuta 2005 Baker kaupattiin yhdessä Moochie Morrisin kanssa Houston Rocketsiin. Hän ei kuitenkaan päässyt kertaakaan avausviikkoon ja pelasi vain kolme ottelua, joissa hän teki keskimäärin kaksi pistettä ottelua kohden. Lokakuussa 2005 Baker vapautettiin sopimuksestaan.
Ura > Los Angeles Clippers

20. helmikuuta 2006 Baker siirtyi vapaana pelaajana Los Angeles Clippersiin, jossa hän pelasi yhteensä kahdeksan ottelua ja pääsi kerran avausviisikkoon. Baker onnistui tekemään 3,4 pistettä ottelua kohden.
Ura > Minnesota Timberwolves

1. lokakuuta 2006 Baker siirtyi Minnesota Timberwolvesiin, jossa hän ei kuitenkaan saanut lainkaan peliaikaa. Kuuden ottelun jälkeen hänet vapautettiin sopimuksestaan 13. marraskuuta 2006. Kauden jälkeen Baker päätti myös uransa.
Ura > Valmentajana

Baker aloitti apuvalmentajana NBA-seura Milwuaukee Bucksissa vuonna 2018. Vuonna 2021 hän voitti Bucksissa NBA:n mestaruuden.
Tulikoruahven

| Tulikoruahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Meriahvenet Serranidae
Suku::  Pseudanthias
Laji::  dispar
Kaksiosainen nimi
 Pseudanthias dispar  (Herre, 1955) 
Katso myös
   Tulikoruahven Commonsissa 
Infobox OKNimi-testi OKIUCN-testi OK: 
Tulikoruahven (Pseudanthias dispar) on  koralliriuttojen parvikala, jota pidetään myös riutta-akvaarioissa.
Koko ja ulkonäkö

Tulikoruahven kasvaa enimmillään 10 cm pitkäksi. Sukupuolten väritys poikkeaa toisistaan suuresti. Naaras on ylhäältä oranssi, alhaalta sinisävyinen. Koiraalla on kirkkaanpunainen selkäevä.
Alkuperä

Tulikoruahvenia tavataan Tyynellämerellä ja Intian valtameren itäosassa.
Käyttäytyminen

Tulikoruahvenet muodostavat parvia, joissa on sekä naaraita että koiraita.  Jos hallitseva koiras kuolee, vahvin naaras muuttuu koiraaksi.
Vesiolot ja ravinto

Tämä meriahven syö lähinnä planktonia. Akvaariossa sitä on usein ruokittava useita kertoja päivässä.
Aiheesta muualla

Meerwasserlexicon (saksaksi)
ITIS: Pseudanthias dispar (englanniksi)
Tšokhataurin piirikunta

Tšokhataurin piirikunta (georg. ჩოხატაურის რაიონი, Tšokhatauris raioni) on piirikunta Gurian hallintoalueella Georgian länsiosassa. Piirikunnassa on noin 19 001 asukasta (2014) ja sen pinta-ala on 825 neliökilometriä. Sen keskus on Tšokhataurin kaupunkityyppinen taajama, jonka lisäksi piirikunnassa on 61 kylää. Vuonna 2006 taajamassa oli 2 210 asukasta. Supsa- ja Gubazeuli-joet kulkevat alueen läpi.
Tšokhataurin kaupungissa on vuonna 1961 perustettu Niko Berdženišvilin paikallismuseo ja piirikunnan alueella Nodar Dumbadzen talomuseo sekä Niko Marrin talomuseo. Myös Bakhmaron vuoristolomakohde sijaitsee Tšokhataurin alueella.
Aiheesta muualla

Kuvia tai muita tiedostoja aiheesta Tšokhataurin piirikunta Wikimedia Commonsissa
Georgian kaupungit ja piirikunnat
Tōji-in

Tōji-in
Tōji-in (jap. 等持院) on buddhalainen temppeli Kioton Kita-kun suuralueella Japanissa. Se edustaa Rinzai-koulukunnan Tenryū-ji-haaraa. Tōji-in on hautaustemppeli (bodaiji) joka on omistettu Ashikaga Takaujille, Ashikagan hallitsijasuvun ensimmäiselle shōgunille. Siellä palvotaan ensisijaisesti Shakyamunia.
Takauji perusti Tōji-inin Kinugasavuoren juurelle vuonna 1341. Avukseen hän kutsui zenmunkki Musō Sosekin. Temppelin nimi oli alun perin Tōji-ji, mutta Takaujin kuoltua vuonna 1358 sen nimeksi vaihdettiin Tōji-in Takaujin postuumin buddhalaisen nimen (Tōji-inden) mukaan. Myöhemmin Tōji-inistä tuli Ashikagan suvun hautatemppeli, jonne on haudattu muutkin Ashikaga-shōgunit.
Temppelin nykyinen päähalli on Fukushima Masanorin rakennuttama vuonna 1616. Se on siirretty paikalle Myōshin-jin sivutemppeliltä. Temppelin Reikō-den-hallissa säilytetään Ashikaga-shōguneita esittäviä puuveistoksia. Vuonna 1863 sonnō jōi -liikkeen samurait murtautuivat halliin ja irrottivat kolmelta veistokselta päät.
Kuvia

Tōji-inin japanilaista puutarhaa
Temppelin sisäänkäynti
Reikō-den
Ashikaga Yoshiakin puuveistos
Aiheesta muualla

Kuvia tai muita tiedostoja aiheesta Tōji-in Wikimedia Commonsissa
Träskända

Träskanda voi viitata kolmeen eri kohteeseen Suomessa, joista on seuraavat artikkelit Wikipediassa:
Järvenpää (ruots. Träskända), kaupunki Uudenmaan maakunnassa.
Järvenperä (ruots. Träskända), kaupunginosa Espoossa.
Träskändan kartano (ruots. Träskända gård), kartano Espoon Järvenperässä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Träskända”, voi hakea sivunnimihaulla, laajalla sivunnimihaulla tai tekstihaulla.
Tškhorotsqun piirikunta

Tškhorotsqun piirikunta (georg. ჩხოროწყუს რაიონი, Tškhorotsqus raioni) on piirikunta Samegrelo ja Zemo Svanetin hallintoalueella Georgian länsiosassa. Piirikunnassa on noin 22 309 asukasta (2014) ja sen pinta-ala on 619 neliökilometriä. Sen keskus on Tškhorotsqun kaupunkityyppinen taajama, jossa oli vuonna 2014 yhteensä 3 141 asukasta (mukaan lukien yli 1 500 sisäistä pakolaista Abhasiasta). Taajama sijaitsee 180 metrin korkeudella merenpinnasta ja sen nimi tarkoittaa mingreliksi "yhdeksän lähdettä".
Aiheesta muualla

Georgian Museums: Chkhorotsku Local Museum[vanhentunut linkki]. Ministry of Culture, Monuments Protection and Sport of Georgia.
Georgian kaupungit ja piirikunnat
Träskbyträsket

| Träskbyträsket |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  60°05′36″N, 24°32′25″E
Järvinumero:  81V060.1.003
Mittaustietoja
Pinnankorkeus:  3,5 m 
Rantaviiva:  1,7 km 
Pinta-ala:  0,056 km² 
 fiTräskbyträsket 
Träskbyträsket on pieni, kapea ja saareton järvi Kirkkonummen eteläosassa Uudellamaalla. Sen pinta-ala on 5,56 hehtaaria. Etäisyys Kirkkonummen keskustasta on kuusi kilometriä kaakkoon ja Helsingistä 24 kilometriä länsilounaaseen.
Träskbyträsket on lounais–koillissuuntainen. Sen pituus on 800 metriä ja suurin leveys 100 metriä. Järvi kapenee koillista kohden. Pohjoisranta on metsäistä, etelärannalla on Träskbyn kulttuurimaisemaa. Träskbyträsket laskee Espoonlahden Långvikeniin, laskuoja alkaa järven koilliskolkasta ja kulkee noin 1,3 kilometriä koilliseen. Järvi oli aikoinaan osa Långvikeniä, mutta maankohoamisen seurauksena se eriytyi rautakauden aikana omaksi altaakseen.
Träskbyträsketin vanha rinnakkaisnimi on Karybyträsket.
Träskbyträsket (81V060.1.003) kuuluu Välialueeseen (81V060), joka on kolmannen jakovaiheen vesistöalue Suomenlahden rannikkoalueen (81) päävesistössä. Träskbyträsket on Välialueen toiseksi pienin vakavesi, sitä edeltävät Finnträsk, Sommarvägsträsket, Gillobackaträsket, Vintervägsträsket ja Ilmetton. Hemviken on hieman Träskbyträsketiä pienempi. Ranta10-menetelmän mukaisesti Hemviken on Träskbyträsketiä laajempi.
Un grand amour

|  Un grand amour |
| --- | --- |

Kappaleen tiedot
Esittäjä(t):  Solange Berry
Säveltäjä(t):  Michel Eric
Sanoittaja(t):  Monique Laniece Raymond Roche
Euroviisutiedot
Vuosi:  1958
Maa:  Luxemburg
Kieli:  ranska
Sijoitus:  9.
Pisteet:  1
Sanat:  sanoitus
Muuta:  Kapellimestarina Dolf van der Linden
Un grand amour on Solange Berryn esittämä kappale, joka edusti Luxemburgia vuoden 1958 Eurovision laulukilpailussa Alankomaiden Hilversumissa.
Kappale sijoittui Euroviisuissa jaetulle viimeiselle sijalle 1 pisteellä.
Trans Sahara

| Trans Sahara Kassu Halonen |
| --- | --- | --- |

Studioalbumin tiedot
 Äänitetty : 1982
 Studio : RM Studio, Kokkola
 Julkaistu: 1982
 Formaatti: LP-levy (SLP 9006)   C-kasetti (SMK 9006)   CD-levy (8573-87909-2)
 Tuottaja(t): Tommi Liuhala   Kassu Halonen
 Tyylilaji: suomirock, poprock, folk, country
 Kesto: 42.45
 Levy-yhtiö: Scandia-Musiikki Oy   Warner Music Finland (CD)
 Levymerkki: Sonet   Warner Music Finland (CD)
Muut kannet
   Vuoden 2001 CD-painoksen takakansi.
Kassu Halosen muut studioalbumit
| Halosta 1981 | Trans Sahara 1982 | Miltä tuntuu, siltä tuntuu rock’n roll 1984 |
Singlet albumilta Trans Sahara
 ”Trans Sahara / I’ll Never Be The Same” Julkaistu: 1982 (KS 5009)
Trans Sahara on suomalaismuusikko Kassu Halosen soolouran kolmas studioalbumi, joka ilmestyi vuonna 1982. Albumi julkaistiin Sonet-levymerkillä LP-levynä ja C-kasettina. Vuonna 2001 Warner Music Finland julkaisi albumista uuden, remasteroidun CD-painoksen.
Albumi sisältää englanninkielistä poprock-musiikkia, jota Halonen tulkitsee yhtyeen säestämänä. Kappaleita ovat Halosen lisäksi olleet tekemässä muun muassa Broadcast-yhtyeessä vaikuttaneet Esa Kaartamo ja Edu Kettunen.
Kappaleet

Kaikki kappaleet säveltänyt ja sovittanut Kalervo Halonen ja sanoittanut Erkka Kettunen, ellei toisin mainita.
Kappaleet > A-puoli

Trans Sahara – 6.14 (säv. Kalervo Halonen & Esa Kaartamo)
Load Of Their Lies – 4.24 (sov. Juha Björninen)
Drifter – 5.12 (säv. ja san. Esa Kaartamo)
Our Smiling Past – 5.40 (säv. Kristian Jernström & Kalervo Halonen)
Kappaleet > B-puoli

I’ll Never Be The Same – 4.00 (san. Erkka Kettunen & Frank Robson)
Simple Case Of Too Much Dope And Time – 4.27
Menuet Too Late – 4.30 (san. Frank Robson, sov. Markku Johansson)
Who Knows The Answer – 5.23 (san. Frank Robson)
The End Of The Show – 2.55 (säv. Erkka Kettunen)
Kokoonpano > Muusikot

Kassu Halonen – laulu, kosketinsoittimet, mandoliini, taustalaulu
Juha Björninen – kitarat, mandoliini
Edu Kettunen – lyömäsoittimet, akustinen kitara, taustalaulu
Pekka Pohjola – basso
Keijo Hirvonen – rummut
Esa Kotilainen – minimoog (7), harmonikka
Marjo-Riitta Kervinen – taustalaulu
Mircea Stan – vetopasuuna
Juhani Aaltonen – alttosaksofoni, huilu
Esko Heikkinen – trumpetti
Salla Mertsalo – jouset (viulu)
Antti Meurman – jouset (viulu)
Jukka Mertanen – jouset (viulu)
Juha Nikkola – jouset (viulu)
Kokoonpano > Tuotanto

Tommi Liuhala – tuottaja, teknikko
Kassu Halonen – tuottaja, taiteellinen johtaja
Jari Laasanen – teknikko
RM Studio, Kokkola – äänitys
Erik Uddström – valokuvat
Tapsa Rantanen – ulkoasu (Private Eye)
Tuo muukalainen

| Tuo muukalainen Jamppa Tuominen |
| --- | --- | --- |

Studioalbumin tiedot
 Äänitetty : Studio Brushane
 Julkaistu: 1986
 Formaatti: LP, C-kasetti, CD
 Tyylilaji: iskelmä
 Kesto: 33.58
 Levy-yhtiö: Bluebird
Jamppa Tuomisen muut julkaisut
| Ystävälle 1986 | Tuo muukalainen 1986 | Tähdet, tähdet 1987 |
Tuo muukalainen on laulaja Jamppa Tuomisen studioalbumi vuodelta 1986. Albumin on kustantanut Oy Bluebird Music Ab. Äänittäjänä on toiminut Martin Brushane Studio Brushanessa. Albumi julkaisitiin alun perin vinyylinä (koodilla BBL 1042) ja C-kasettina (koodilla BBK 1042). Vuonna 2013 albumista julkaistiin CD-versio.
Kappaleet > A-puoli

Tuo muukalainen – 2.59 (säv. Markku Anttila, san. Juuso Ruud, sov. Lauri Peura)
Ilman minua (Bez Menja) – 4.18 (säv. R. Pauls/I. Reznik, san. Juha Vainio (suom. sanat), sov. Lauri Peura)
Muistojen puisto – 2.27 (säv. Hannu Karjalainen, san. Hannu Karjalainen, sov. Ville Vaaksi)
Rakastunut – 3.42 (säv. Timo Hämäläinen, san. Timo Hämäläinen, sov. Ville Vaaksi)
Tulenliekit – 3.30 (säv. Timo Kosonen, san. Timo Kosonen, sov. Lauri Peura)
Kappaleet > B-puoli

Ollaan ihan kahdestaan – 3.25 (säv. Veikko Juntunen, san. Veikko Juntunen, sov. Lauri Peura)
Tule jo – 3.12 (säv. Markku Anttila, san. Chrisse Johansson, sov. Lauri Peura)
Jos oisit tyttöni vielä – 3.27 (säv. Veikko Juntunen, san. Veikko Juntunen, sov. Ville Vaaksi)
Vain yksi päivä – 3.30 (säv. Timo Kosonen, san. Timo Kosonen, sov. Lauri Peura)
Jos olet yksin – 3.28 (säv. Esko Koivumies, san. Keijo Laitinen, sov. Ville Vaaksi)
Tähtikoirahai

| Tähtikoirahai |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Luomihaikalat Carcharhiniformes
Heimo::  Koirahait Triakidae
Suku::  Mustelus
Laji::  asterias
Kaksiosainen nimi
 Mustelus asterias  Cloquet, 1821 
 Tähtikoirahain levinneisyys
Synonyymit
 Mustelus plebejus Bonaparte, 1834  Mustelus stellatus Risso, 1827  Squalus albomaculatus  Plucàr, 1846  Squalus edentulus Chiereghini, 1872  Squalus hinnulus Blainville, 1825 
Katso myös
   Tähtikoirahai Wikispeciesissä   Tähtikoirahai Commonsissa 
Infobox OKNimi-testi OKIUCN-testi OK: 
Tähtikoirahai (Mustelus asterias) on koirahaiden (Triakidae) heimoon kuuluva lauhkeissa merivesissä elävä kalalaji.
Koko ja ulkonäkö

Tähtikoirahai voi maksimissaan kasvaa 140 senttimetrin mittaiseksi. Suurin julkaistu paino on 4,8 kilogrammaa. Sen ruumis on muodoltaan hoikka ja pitkänomainen. Tähtikoirahain pääväritys vaihtelee vaalean harmaasta sinertävään ja ruskean harmaaseen ja siinä on myös selkäpuolella tähteä muistuttavia pilkkuja. Selkäevät ovat kumpikin kolmion muotoisia, ja niistä takimmaisempi on vähän pienempi. Selkäevien takaosan alareunassa on pieni piikkinen uloke. Pyrstön ylempi haara on alempaa kehittyneempi. Silmät ovat pitkät ja sijaitsevat pään yläosassa aivan päälaen tuntumassa. Kovien eliöiden murskamiseen soveltuvat hampaat sijaitsevat 56–106 rivissä. Kalan suupielet yltävät sen silmän taakse. Harmaakoirahaista (Galeorhinus galeus) se eroaa sitä tylpemmän kuononsa ja suhteellisesti isomman selkäevänsä verran.
Levinneisyys ja elinympäristö

Tähtikoirahain levinneisyys ulottuu Britteinsaarilta etelään aina Kanariansaarille, Välimerelle ja Mauritaniaan asti. Ruotsin ja Norjan läntisillä rannikoilla sitä havaitaan harvoin, mutta silti melko säännöllisesti. Sen elinympäristöjä ovat rannikon läheiset hiekka-, lieju- ja sorapohjaiset matalat vedet, ja se elääkin yleensä alle 70 metrin syvyydessä vedenpinnasta.
Ravinto ja elintavat

Tähtikoirahain ravinnosta 97–98 prosenttia muodostavat äyriäiset kuten hummerit. Se syö jossakin määrin myös nilviäisiä, kuten simpukoita. Kaloja se ei syö juuri lainkaan. Koiras tulee sukukypsäksi 78–85 ja naaraat 85–90 senttimetrin mittaisena, milloin ne ovat 2–3 vuoden iässä. Ne kutevat kesäisin ja saavat kerralla 7–15 poikasta, jotka syntyvät noin 30 senttimetrin mittaisina. Tämä lukumäärä kasvaa naaraskalan kasvun mukana. Ne tekevät poikasia kahden vuoden välein. Koiraat elävät enintään 13 ja naaraat 18 vuotta.
Pohjanmereltä saatu tähtikoirahai.
Tškalovskin lentotukikohta

Tškalovskin lentotukikohta Venäjän Euroopan puoleisen osan kartalla. Tukikohta sijaitsee Moskovan alueella, noin 4 km Štšolkovon kaupungista kaakkoon.
Tškalovskin lentotukikohta (ven. военный аэродром Чкаловский,  Vojennyi aerodrom Tškalovski; kansallinen lentopaikkatunnus: УУМУ ja ЬУМУ ), on lentotukikohta Moskovan alueen Štšolkovon kaupungin kaakkoispuolella Venäjällä. Lentotukikohta sijaitsee linnuntietä noin neljä kilometriä Štšolkovosta kaakkoon, noin kaksi kilometriä Tähtikaupungista länteen ja 31 kilometriä Moskovasta koilliseen.
Tukikohdassa toimivia joukko-osastoja ovat lentokalustoineen
929. valtion koelentokeskus, omistettu Valeri Tškaloville (929 GLITs) lentokalustonaan Iljušin Il-80, Iljušin Il-82, Iljušin Il-86VKP, Iljušin Il-96-400VPU -lentokoneita.
(353 APON), lentokalustonaan Antonov An-12, Antonov An-26, Antonov An-72 ja Iljušin Il-76 -lentokoneita.
(354 APON), lentokalustonaan Antonov An-148, Iljušin Il-18D, Iljušin Il-62M, L-410 ja Tupolev Tu-134 -lentokoneita.
(206 ABON), lentokalustonaan Mil Mi-8AMTSh ja Mil Mi-8MT -helikoptereita.
223. ilmayksikkö, lentokalustonaan Iljušin Il-62M, Iljušin Il-76MD, Tupolev Tu-134A-3 ja Tupolev Tu-154B-2/M -lentokoneita.
(kesken)
Aiheesta muualla

Kuvia tai muita tiedostoja aiheesta Tškalovskin lentotukikohta Wikimedia Commonsissa
Войсковая часть 15650-16, аэродром Чкаловский (venäjäksi) (army-today.ru)
Аэродром Чкаловский (в/ч 15650-16) (venäjäksi) (вармии.рус)
ГЛИЦ (НИИ ВВС) Опубликовано 4.1.2018) (venäjäksi) (testpilot.ru)
Venäjän lentotukikohdat Euroopassa
Kartta esittää Venäjän ilmavoimien lentopaikkojen ohella merivoimien ja maavoimien keskeisimmät lentotukikohdat ja -asemat. (Huom! Sisältö täydentyy, kesken.)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Чкаловский (аэродром)
Käännös suomeksi
Töyhtölunni

| Töyhtölunni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Ruokit Alcidae
Suku::  Lunnit Fratercula
Laji::  cirrhata
Kaksiosainen nimi
 Fratercula cirrhata  (Pallas, 1769) 
Katso myös
   Töyhtölunni Wikispeciesissä   Töyhtölunni Commonsissa 
Infobox OKNimi-testi OKIUCN-testi OK: 
Töyhtölunni (Fratercula cirrhata) on ruokkien heimoon kuuluva rantalintu.
Levinneisyys

Töyhtölunnia tavataan Tyynellämerellä Itä-Aasiassa ja Pohjois-Amerikan länsirannikolla. Lajin kokonaiskannaksi arvioidaan yli 3,5 miljoonaa yksilöä ja se on arvioitu elinvoimaiseksi lajiksi. Lajin kannankehitys on kuitenkin laskeva.
Turkin koripalloliiga

| Türkiye Basketbol Ligi |
| --- | --- |
Laji:  koripallo
Maa(t):   Turkki
Perustettu:  1966
Joukkueita:  16
Hallitseva mestari:  Anadolu Efes
Eniten mestaruuksia:  Anadolu Efes (14)
Sivusto:  www.tbf.org
Turkin koripalloliiga (turk. Basketbol Süper Ligi) on Turkin korkein koripallosarja.
Sarjassa on 16 joukkuetta ja ne pelaavat kahdesti toisiaan vastaan. Alemman sarjan (TB2L) 2 parasta joukkuetta nousee TBL:aan ja 2 huonoiten sijoittunutta joukkuetta TBL:ssa joutuvat karsimaan TB2L:an 3. ja 4. joukkueen kanssa.
Joukkueet kaudella 2020–2021

Anadolu Efes
Bahçeşehir Koleji
Beşiktaş
Bursaspor Basketbol
Büyükçekmece Basketbol
Darüşşafaka Doğuş
Fenerbahçe
Galatasaray Odeabank
HDI Sigorta Afyon Belediye
Gaziantep Basketbol
Lokman Hekim Fethiye Belediyespor
Pınar Karşıyaka
Petkim Spor
OGM Ormanspor
Tofaş
Türk Telekom
Mestarit

| 0 | 1 | 2 |
| --- | --- | --- |
|  1967: Altınordu SK  1968: Istanbul TÜ  1969: Galatasaray SK  1970: Istanbul TÜ  1971: Istanbul TÜ  1972: Istanbul TÜ  1973: Istanbul TÜ  1974: Muhafizgücü Ankara  1975: Beşiktaş  1976: Eczacıbaşı  1977: Eczacıbaşı  1978: Eczacıbaşı  1979: Efes Pilsen SK  1980: Eczacıbaşı  1981: Eczacıbaşı  1982: Eczacıbaşı  1983: Efes Pilsen SK  1984: Efes Pilsen SK  1985: Galatasaray  SK  1986: Galatasaray  SK  1987: Karşıyaka SK  1988: Eczacıbaşı  1989: Eczacıbaşı  |  1990: Galatasaray  SK  1991: Fenerbahçe SK  1992: Efes Pilsen SK  1993: Efes Pilsen SK  1994: Efes Pilsen SK  1995: Ülkerspor  1996: Efes Pilsen SK  1997: Efes Pilsen SK  1998: Ülkerspor  1999: Tofaş Bursa  2000: Tofaş Bursa  2001: Ülkerspor  2002: Efes Pilsen SK  2003: Efes Pilsen SK  2004: Efes Pilsen SK  2005: Efes Pilsen SK  2006: Ülkerspor  2007: Fenerbahçe Ülker  2008: Fenerbahçe Ülker  2009: Efes Pilsen SK  2010: Fenerbahçe Ülker  2011: Fenerbahçe Ülker  2012: Beşiktaş Milangaz  |  2013: Galatasaray  SK  2014: Fenerbahçe Ülker  2015: Karşıyaka SK  2016: Fenerbahçe Ülker  2017: Fenerbahçe Ülker  2018: Fenerbahçe Ülker  2019: Anadolu Efes  2020: Peruutettu COVID-19-pandemian takia.  |
Aiheesta muualla

Virallinen kotisivu (turkiksi)
Tyrnävän kirkonkylä

Tyrnävän kirkko
Tyrnävän kirkonkylä on Tyrnävän kunnan keskustaajama. Se sijaitsee Limingan–Tyrnävän peltolakeuksilla Tyrnävänjoen ja seututien 827 risteyskohdassa, noin viiden kilometrin päässä valtatien 4 itäpuolella ja noin 30 kilometriä Oulusta etelään. Taajaman väkiluku vuonna 2013 oli 2 953.
Taajama on muodostunut Tyrnävän kirkon ympärille alun perin maatalousvoittoisena kylänä, ja laajentunut itään ja länteen Tyrnävänjoen varsille. Kunnan peruspalvelut on keskitetty kirkonkylälle.
Kirkonkylällä järjestetään syksyisin perinteiset perunamarkkinat.